

**UAB „Kazlų Rūdos energija“**

Įmonės kodas: 166092559; PVM mokėtojo kodas: LT660925515; Buveinės adresas: S. Daukanto g. 19-2B, Kazlų Rūda;

tel. (8-602) 75222, el. p. info@krenergija.lt

Kazlų Rūdos savivaldybės tarybai

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS TARYBOS 2020-06-29 SPRENDIMO NR. TS-143 „DĖL VIEŠOSIOS PASLAUGOS GATVIŲ, TERITORIJŲ PRIEŽIŪROS IR VALYMO KAZLŲ RŪDOS SAVIVALDYBĖJE ĮKAINIŲ NUSTATYMO IR SUTARTIES SU UAB „KAZLŲ RŪDOS KOMUNALININKAS“ PRIEDO PAKEITIMO**

2024-10-31

Kazlų Rūda

1. **Tarybos sprendimo projekto tikslai ir uždaviniai:** Pakeisti Kazlų Rūdos savivaldybės tarybos 2020 m. birželio 29 d. sprendimo Nr. TS-143 „Dėl viešosios paslaugos gatvių, teritorijų priežiūros ir valymo Kazlų Rūdos savivaldybėje įkainių nustatymo ir sutarties su UAB „Kazlų Rūdos komunalininkas“ sudarymo“ 1 punkte nurodytą priedą, kuriame išdėstyti viešosios paslaugos gatvių, teritorijų priežiūros ir valymo Kazlų Rūdos savivaldybėje įkainiai, įvedant dvi naujas mechanizuotas paslaugas ir atitinkamai sumažinant tapačioms rankiniu būdu teikiamoms paslaugoms numatytas mokėjimo sumas bei padidinant bendrą visoms paslaugoms numatytą mokėjimo sumą ir bendrąją vertę.
2. **Dabartinis ir siūlomas Tarybos sprendimo projekte aptariamų klausimų reguliavimas:** Tarybos sprendimo projektas Tarybai svarstyti teikiamas vadovaujantis Lietuvos Respublikos vietos savivaldos įstatymo 6 straipsnio 36 punktu, 15 straipsnio 2 dalies 29 punktu, 16 straipsnio 1 dalimi. UAB „Kazlų Rūdos energija“ (toliau – ir Bendrovė) pagal 2020-07-02 viešosios paslaugos gatvių, teritorijų priežiūros ir valymo teikimo Kazlų Rūdos savivaldybėje sutartį (toliau – Sutartis) teikia Kazlų Rūdos savivaldybei gatvių, teritorijų tvarkymo ir priežiūros paslaugas. Bendrovėje 2024 metais sumažėjo darbuotojų (teritorijų valytojų) skaičius, kurie atlikdavo darbus pagal Sutartį – grėbdavo lapus nuo žaliųjų plotų ir juos kraudavo į maišus. Dėl sumažėjusio minėtų darbuotojų skaičiaus, Bendrovė negali tinkamai ir laiku suteikti paslaugų, tai yra sugrėbti lapų nuo žaliųjų plotų ir juos sukrauti į maišus. Siekiant išspręsti susidariusią problemą, Bendrovė įsigijo techninę įrangą, su kuria, net nedidinant darbuotojų skaičiaus, tapo pajėgi mechanizuotai surinkti lapus ir taip užtikrinanti tinkamą ir savalaikį paslaugų teikimą Kazlų Rūdos savivaldybei pagal Sutartį.
3. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Kazlų Rūdos savivaldybės tarybai patvirtinus Bendrovės teikiamas naujas paslaugas – mechanizuotą lapų surinkimą ir šaligatvių šlavimą mašina, Bendrovė galės tinkamai ir laiku teikti paslaugas pagal Sutartį Kazlų Rūdos savivaldybei.
4. **Tarybos sprendimo projekto vertinimas, kai rengiamas norminio teisės akto projektas:** Sprendimo projekto antikorupcinis vertinimas neatliekamas.
5. **Numatomo teisinio reguliavimo poveikio vertinimo rezultatai:** nėra.
6. **Priėmus Tarybos sprendimą keičiami ar pripažįstami netekusiais galios teisės aktai**: Kazlų Rūdos savivaldybės tarybos 2024-03-25 sprendimo Nr. TS-45 „Dėl Kazlų Rūdos savivaldybės tarybos 2020-06-29 sprendimo Nr. TS-143 „Dėl viešosios paslaugų gatvių, teritorijų priežiūros ir valdymo Kazlų Rūdos savivaldybėje įkainių nustatymo ir sutarties su UAB „Kazlų Rūdos komunalininkas“ pakeitimo“ 1 punktas pripažįstamas netekusiu galios.
7. **Tarybos sprendimui įgyvendinti reikalingi priimti teisės aktai**: ne.
8. **Tarybos sprendimui įgyvendinti reikalingos lėšos ir šaltiniai:** Sprendimo įgyvendinimui papildomai reikės 11 921,60 Eur Kazlų Rūdos savivaldybės biudžeto lėšų:

* naujoms mechanizuotoms paslaugoms numatoma 50 285,00 Eur su PVM suma;
* dėl naujai teikiamų paslaugų mažinamas lapų grėbimo nuo žaliųjų plotų, krovimo į maišus ir pėsčiųjų, dviračių takų, šaligatvių valymo, surenkant šiukšles ir sąšlavas poreikis, todėl mažinamas užsakomas šių paslaugų kiekis, jų vertė mažėja 37 775,00 Eur;
* per sutarties vykdymo laikotarpį pasikeitus minimaliam darbo užmokesčiui bei atsižvelgiant į infliacijos koeficientą, bendrovėje patvirtinti nauji transporto nuomos įkainiai, todėl keičiami ekskavatorinio krautuvo su vairuotoju ir autobokštelio su vairuotoju paslaugų įkainiai, taip pat mažinamas užsakomas šių paslaugų kiekį, dėl to jų vertė sumažėja 588,40 Eur.

1. 2020-06-29 sprendimu Nr. TS-143 patvirtintų paslaugų bendra vertė buvo 246 385,10 Eur su PVM. Šiuo projektu teikiamų tvirtinti paslaugų bendra vertė yra 258 306,7 Eur su PVM, bendros vertės padidėjimas – 11 921,60 Eur.
2. **Kiti Tarybos sprendimui priimti reikalingi pagrindimai, skaičiavimai ar paaiškinimai:** Paslaugų kainų pakeitimo skaičiuoklė (pateikta „Excel“ formatu).
3. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** UAB „Kazlų Rūdos energija“.
4. **Tarybos sprendimo projekto lyginamasis variantas:** Pridedama paslaugų kainų pakeitimo skaičiuoklė – lyginamasis variantas (pateikta „Excel“ formatu).
5. **Su Tarybos sprendimo projekto rengimu susiję dokumentai:** 2020 m. liepos 2 d. viešosios paslaugos gatvių, teritorijų priežiūros ir valymo teikimo Kazlų Rūdos savivaldybėje sutartį Nr. S-327.

Direktorė Dijana Mickevičienė